SSC ต้นทุนขายพุ่ง! กดกำไรไตรมาส 2 เหลือ 21 ลบ. ฉุดงวด 6 เดือนลดเกือบ 50%
SSC รายงานกำไรไตรมาส 2/65 มีกำไร 21 ลบ. ลดลง 53% จากปีก่อนมีกำไร 45 ลบ. ส่วนงวด 6 เดือนมีกำไร 53 ลบ. ลดลง 46% เหลือ 53 ลบ. จากต้นทุนขายและต้นทุนจัดจำหน่ายสูงขึ้นจากช่วงเดียวกันของปีก่อน
SSC รายงานกำไรไตรมาส 2/65 มีกำไร 21 ลบ. ลดลง 53% จากปีก่อนมีกำไร 45 ลบ. ส่วนงวด 6 เดือนมีกำไร 53 ลบ. ลดลง 46% เหลือ 53 ลบ. จากต้นทุนขายและต้นทุนจัดจำหน่ายสูงขึ้นจากช่วงเดียวกันของปีก่อน
11 พ.ค. 2565

บริษัท เสริมสุข จำกัด (มหาชน) หรือ SSC รายงานผลประกอบการงวดไตรมาส 2 และงวด 6 เดือนปี 2565 สิ้นสุดวันที่ 31 มี.ค.65 มีกำไรสุทธิ ดังนี้

โดยบริษัทมีรายได้จากการขายและการให้บริการรวมทั้งสิ้นจำนวน 2,537 ล้านบาท เพิ่มขึ้น 41 ล้านบาท หรือคิดเป็น 1.6% เมื่อเปรียบเทียบกับงวดเดียวกันของปีก่อน เนื่องมาจากการมุ่งเน้นการเพิ่มช่องทางการขาย การพัฒนาระบบการกระจายสินค้าให้ครอบคลุม และมีประสิทธิภาพเพื่อให้ผู้บริโภคสามารถเข้าถึงสินค้าได้สะดวกและรวดเร็วยิ่งขึ้นส่งผลให้ยอดขายปรับตัวเพิ่มขึ้น
ขณะที่บริษัทมีต้นทุนขายและต้นทุนการให้บริการรวมเท่ากับ 1,816 ล้านบาท เพิ่มขึ้น 85 ล้านบาท หรือคิดเป็น 4.9% เมื่อเปรียบเทียบกับงวดเดียวกันของปีก่อน เพิ่มขึ้นในสัดส่วนที่มากกว่าการเพิ่มขึ้นของรายได้เนื่องมาจากต้นทุนวัตถุดิบและบรรจุภัณฑ์ปรับตัวสูงขึ้นตามสถานการณ์ในตลาด และผลกระทบทางอ้อมจากราคาน้ำมันเชื้อเพลิงที่ปรับตัวสูงขึ้นอย่างมาก อย่างไรก็ตามบริษัทยังคงเพิ่มประสิทธิภาพในการผลิตอย่างต่อเนื่องเพื่อบรรเทาผลกระทบดังกล่าว
ด้านกำไรสุทธิของบริษัทในไตรมาส 2/2565 เท่ากับ 21 ล้านบาท ปรับตัวลดลง 24 ล้านบาท หรือคิดเป็น 53.3% จากผลกำไรสุทธิ 45 ล้านบาท ในงวดเดียวกันของปีก่อน สาเหตุหลักมาจากต้นทุนขายและต้นทุนในการจัดจำหน่ายที่ปรับตัวสูงขึ้นดังที่กล่าวแล้วข้างต้น อย่างไรก็ตามบริษัทยังคงมุ่งเน้นการผลักดันยอดขายและควบคุมค่าใช้จ่ายอย่างมีประสิทธิภาพ ซึ่งช่วยลดผลกระทบได้บางส่วน บริษัทมีผลกำไรต่อหุ้นเป็นจำนวน 0.08 บาท ลดลง 0.09 บาทต่อหุ้นเมื่อเทียบกับผลกำไรต่อหุ้น 0.17 บาท ในงวดเดียวกันของปีก่อน เป็นผลสืบเนื่องมาจากเหตุผลที่ีอธิบายข้างต้น